**Informácia pre oprávnených užívateľov**

**národného projektu Terénna sociálna práca a terénna práca v obciach s prítomnosťou marginalizovaných rómskych komunít, ITMS2014+: 312051C909**

V súvislosti s prijatím zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „zákon o OOU") a nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR"), si Vás dovoľujeme informovať o zmenách  nasledovných dokumentov:

**1 /Sprievodca pre užívateľov zapojených do národného projektu „Terénna sociálna práca a terénna práca v obciach s prítomnosťou marginalizovaných rómskych komunít “**

**2/ Formulár č. 3 k prílohe č. 2 \_VZOR\_3\_PVK\_Súhlas so spracovaním osobných údajov**

**3/ Príloha č. 3 Sprievodcu\_Spôsob vedenia dokumentácie pri výkone terénnej sociálnej práce**

**4/ Formulár č. 1 k Prílohe č. 3\_ VZOR\_1\_SVE\_Súhlas\_dotknutej\_osoby**

**Aktualizované dokumenty nájdete na stránke** [**http://www.minv.sk/?dolezite-informacie-2**](http://www.minv.sk/?dolezite-informacie-2)

Zároveň Vás chceme upozorniť na nasledovné skutočnosti:

**Tí oprávnení užívatelia, ktorí majú registrovanú sociálnu službu** „terénna sociálna služba krízovej intervencie“ v zmysle § 24a zákona č. 455/1991 Zb. o živnostenskom podnikaní (živnostenský zákon) v znení neskorších predpisov o sociálnych službách, môžu spracúvať osobné údaje prijímateľov sociálnej služby na základe zákona (desiata časť zákona o sociálnych službách) v rozsahu v tomto zákone uvedenom. Títo oprávnení užívatelia, pokiaľ nepoužijú aktualizovaný Formulár č. 1 k Prílohe č. 3\_ VZOR\_1\_SVE\_Súhlas\_dotknutej\_osoby, sú povinní v zmysle § 19 zákona o OOU poskytnúť dotknutej osobe informácie uvedené v ustanovení § 19 zákona o OOU.

**Odporúčame, aby informácia poskytovaná dotknutej osobe obsahovala aj:**

- v súlade s § 19 ods. 1 písm. c) zákona o OOU – **účel spracúvania osobných údajov** - údaj o tom, **že osobné údaje sú spracúvané aj za účelom preukázania vynakladania finančných prostriedkov** poskytnutých prevádzkovateľovi z Európskeho sociálneho fondu v rámci Operačného programu Ľudské zdroje, na realizáciu Národného projektu Terénna sociálna práca a terénna práca v obciach s prítomnosťou marginalizovaných rómskych komunít, ITMS 2014+: 312051C909, a to aj v rámci kontrolnej alebo inej činnosti orgánov podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov alebo osobitného predpisu (ďalej len „zákon o EŠIF“)

- v súlade s § 19 ods. 1 písm. e) zákona o OOU – **identifikácia príjemcu** - informáciu o tom, že prevádzkovateľ (oprávnený užívateľ) je na základe zmluvy o spolupráci uzavretej s Ministerstvom vnútra Slovenskej republiky/Úradom splnomocnenca vlády SR pre rómske komunity v spojení s § 47 ods. 4 zákona o EŠIF, povinný poskytnúť osobné údaje dotknutej osoby prijímateľovi nenávratného finančného príspevku, ktorým je Ministerstvo vnútra Slovenskej republiky/Úrad splnomocnenca vlády SR pre rómske komunity.

Prijímateľ nenávratného finančného príspevku je v zmysle § 47 zákona o EŠIF povinný poskytovať osobné údaje v rozsahu podľa § 47 ods. 2 zákona o EŠIF na účely preukázania vynakladania poskytnutého príspevku a v súvislosti s realizáciou projektu poskytovateľovi nenávratného finančného príspevku (sprostredkovateľskému orgánu pre Operačný program Ľudské zdroje, riadiacemu orgánu pre Operačný program Ľudské zdroje).

Prevádzkovateľ môže poskytnúť osobné údaje oprávnenej osoby v rozsahu podľa § 47 ods. 2 zákona o EŠIF ďalším oprávneným subjektom (príjemcom), pokiaľ mu táto povinnosť vyplýva z osobitného právneho predpisu (napr. zákon o finančnej kontrole a audite, zákon o EŠIF a pod.). Ide najmä o Útvar vnútorného auditu riadiaceho orgánu alebo sprostredkovateľského orgánu a ním poverené osoby, Najvyšší kontrolný úrad SR, Úrad vládneho auditu, Certifikačný orgán a nimi poverené osoby, orgán auditu (Ministerstvo financií SR), jeho spolupracujúce orgány a osoby poverené na výkon kontroly/auditu, splnomocnení zástupcovia Európskej komisie a Európskeho dvora audítorov, orgán zabezpečujúci ochranu finančných záujmov EÚ.

- v súlade s § 19 ods. 2 písm. a) zákona o OOU – **doba uchovávania osobných údajov** - údaj o tom, že prevádzkovateľ (oprávnený užívateľ) uchováva osobné údaje do 31. decembra 2028 alebo aj po tomto dátume, ak do 31. decembra 2028 nedošlo k vysporiadaniu finančných vzťahov medzi poskytovateľom nenávratného finančného prostriedku a jeho prijímateľom (Ministerstvo vnútra Slovenskej republiky/Úrad splnomocnenca vlády SR pre rómske komunity) podľa § 41 až 43 zákona o EŠIF a v súlade s rozhodnutím podľa § 16 ods. 2 zákona o EŠIF.